Markon Marine 3 | Tariewe
Bo en behalwe die tariewe in die tabel hieronder, hef die instansie ook 'n eenmalige R 390 administrasiefooi en R 350 skoonmaakfooi per bespreking.
Lees asseblief die volgende belangrike inligting voor jy die bespreking bevestig.
'n Terugbetaalbare breekskadedeposito van R1200 word gehef en sal binne 10 dae na vertrek terugbetaal word in u rekening indien daar nie enige breekskade is nie.
Die breekskadedeposito is verpligtend en moet per EFT aan Markon Rentals betaal word. Jy sal binnekort na die bevestiging van bespreking 'n faktuur vanaf Markon Rentals ontvang. Die deposito moet 4 weke voor die inklokdatum vereffen wees. Geen toegang word toegelaat tot die eenheid voordat alle fooie en depositos vereffen is nie. Geen kontant sal op die perseel geneem word nie.
Let asseblief daarop dat die skoonmaakfooi wat gehef is 'n vertrekskoonmaak- en linnefooi is. Dit is nie vir skoonmaakdienste tydens verblyf nie.
'n Daaglikse addisionele skoonmaakdiens is beskikbaar teen R200 per dag. Dit moet asseblief vooraf gereël word. Hierdie is slegs 'n basiese skoonmaakdiens - dit is nie 'n voldag skoonmaakdiens nie.
Inkloktyd is 14:00 - gedurende vakansieseisoen kan ons u ongelukkig nie vroeër akkommodeer nie (buiteseisoen kan u vooraf met ons kontak maak om seker te maak of die eenheid vroeër beskikbaar is).
Die dame wat u inboek by die eenhede se naam is Katryn - haar nommer sal na bevestiging van die bespreking vir u gestuur word. Reël asb vroegtydig met haar sodat sy vir u die sleutels van die eenheid kan bring en u kan laat inklok. Sy is nie permanent op die perseel nie, so dit is belangrik om u inkloktyd met haar te bevestig. Stuur asseblief vir Katryn en Markon Rentals 1 of 2 alternatiewe kontaknommers.
'n Klein hondjie word toegelaat in die eenheid - dié bly die verantwoordelikheid van die gas - die hondjie mag nie 'n steuring vir die ander gaste wees nie en moet huis-opgelei wees.